ddrg/super_eurlex huggingface dataset:
5.8

Jedným z cieľov lisabonského projektu je zvýšiť výdavky na výskum a vývoj na úroveň 3 % HDP. Z toho by mali 2 % pochádzať zo súkromného sektora. Dva štáty zo vzorového zoznamu – Švédsko* a Fínsko* – investujú do výskumu viac než 3 %. Ďalšie dva – Dánsko* a Rakúsko* – vyčleňujú 2 až 3 %, podobne ako Nemecko a Francúzsko. K štátom, ktoré na výskum a vývoj vyčleňujú 1 až 2 % HDP patria Belgicko, Česká republika, Estónsko*, Írsko*, Holandsko*, Slovinsko*, Španielsko a Spojené kráľovstvo*. Väčšina z nich je vo vzorovom zozname. Všetky ostatné členské štáty vyčleňujú menej než 1 % HDP (s výnimkou Maďarska a Talianska – 1 %), pričom Taliansko a Španielsko patria do kontrolnej skupiny. Na vyrovnanie rozdielov by bolo vhodné, aby vlády prispeli na výskum a vývoj celým 1 % HDP. V ideálnom prípade by mal byť určený pre univerzity a výskumné inštitúty na podporu pri budovaní dobrého mena a postavenia v rámci svetového vedeckého spoločenstva. V súčasnosti vynakladajú vlády EÚ 15 0,30 až 0,40 % HDP, zatiaľ čo nové členské štáty v rozsahu 0,50 až 0,60 % HDP. Mohlo a malo by sa vykonať viac, prinajmenšom pre rozvoj vedeckých disciplín, ktoré by mohli pomôcť v boji proti klimatickým zmenám a znečisteniu.
7.9

Z tohto hľadiska nutnosť rýchle reagovať na hrozbu klimatických zmien nepredstavuje dodatočnú záťaž svetového hospodárstva, ale len ďalší pádny argument v prospech rýchlej hospodárskej a priemyselnej premeny, ktorá je v každom prípade nevyhnutná. Keď cena ropy dosahovala 60 USD za barel, uvádzalo sa v Sternovej štúdii, že náklady na nevyhnutné opatrenia na riešenie klimatických zmien by počas najbližších 50 rokov mohli dosahovať 1 % celosvetového HDP. Pri súčasnej cene ropy, ktorá už presiahla 100 USD za barel sa investície do obnoviteľných zdrojov energie a rozličné opatrenia energetickej účinnosti zdajú byť z ekonomického hľadiska oveľa žiaducejšie. Z rovnakého dôvodu by čisté dodatočné náklady opatrení na riešenie klimatických zmien mali byť oveľa nižšie a pri niektorých použitiach by mali byť dokonca záporné, čo znamená, že účinný boj proti klimatickým zmenám predstavuje v skutočnosti čistý prínos pre svetové hospodárstvo v najbližších rokoch.
1.4

Výbor pripomína, že budovy sú so svojím 40 % podielom na konečnej spotrebe energie v Európskej únii jej najväčším spotrebiteľom. V uvedenej oblasti sa nachádza až polovica príležitostí na zvýšenie energetickej účinnosti, a to dokonca s ušetrením nákladov. Výsledná úspora energie by sama o sebe postačovala na naplnenie záväzkov EÚ v rámci Kjótskeho protokolu. Túto úsporu energie môžeme navyše dosiahnuť pomocou technológií, ktoré sú dostupné už dnes. Zvyšovanie energetickej účinnosti budov by bolo po každej stránke prínosné: vznikli by potrebné pracovné miesta, znížili by sa prevádzkové náklady, zvýšilo pohodlie a zlepšila kvalita životného prostredia. Pre Európsku úniu by to malo byť absolútnou prioritou. Výbor rovnako uznáva význam nových a rozvinutejších základných materiálov pre domáce spotrebiče a kancelársku techniku, ale aj pre iné odvetvia ako sú energetika a doprava.
6.11

Postup Komisie by sa mal rozšíriť aj na ostatné odvetvia. Mali by sa stanoviť oblasti, „v ktorých môžu rozvoj trhu urýchliť dohodnuté opatrenia prostredníctvom kľúčových nástrojov politiky a rámcových podmienok, startsqbracket(...)endbracket ako aj posilnená spolupráca kľúčových zainteresovaných strán, a to bez toho, aby sa narúšala hospodárska súťaž“ (32). Rovnaké platí aj pre rozvoj európskeho obranného priemyslu, ktorým by sa mala zaoberať koordinovanejšia európska politika po vytvorení Európskej obrannej agentúry, a dosiahnutý pokrok, ktorý možno konštatovať v oblasti spoločnej bezpečnosti (33).
5.5

Chudobu aktívnej populácie môže spôsobiť slabá úroveň kvalifikácie alebo vzdelania danej osoby, skutočnosť, že nemá dostatočnú kvalifikáciu na to, aby vykonávala prácu s primeranou mzdou, alebo neprimerané pracovné podmienky. Najzraniteľnejšími skupinami sú starší pracovníci, mladí ľudia, ženy, mnohopočetné rodiny, osoby so zdravotným postihnutím, pracujúci, ktorí veľmi skoro ukončili školskú dochádzku a migranti. Preto je nevyhnutné zabezpečiť, aby mali všetky osoby so zdravotným postihnutím primerané podmienky pre prijatie do zamestnania a každé dieťa dobrý štart do života vďaka včasnému nástupu do školy, ale tiež vďaka tomu, že sa začne riešiť problém predčasného odchodu zo školy, ktorý sa v súčasnosti týka 15 % žiakov v Európe, čo je ešte stále priveľa.
2.1

Vzťahy medzi EÚ a USA v súčasnosti podliehajú novým vplyvom a čelia rastúcim výzvam a očakávaniam. Zvolenie Baracka Obamu do funkcie prezidenta podnietilo na celom svete veľké očakávania a obnovilo optimistickú vieru v potenciál transatlantických vzťahov. V mnohých oblastiach, od spoločnej reakcie na súčasnú finančnú a hospodársku krízu až po problematiku klimatických zmien alebo ochranu ľudských práv a bilaterálne hospodárske vzťahy, prevláda skutočná viera v to, že EÚ a USA budú spolupracovať a postavia sa do vedúcej pozície. EHSV vo svojom stanovisku (6) z roku 2004 označil niekoľko otázok, vrátane potreby lepšieho celosvetového riadenia, ktoré by mali byť začlenené do transatlantickej agendy. Nedávne udalosti podčiarkujú význam spolupráce v tejto oblasti.
1.6

Pri výpočte platieb na podporu znevýhodnených oblastí by sa v budúcnosti mala zohľadniť pre každý jednotlivý región celková výška nákladov potrebných na kompenzáciu prírodných a nepriaznivých výrobných podmienok: čím horšie prírodné podmienky, tým vyššie by mali byť platby. Napriek tomu by sa mala stanoviť maximálna a minimálna výška platieb.
4.4

Spotrebiteľov však mýli zavádzanie nových označení a nových kódexov súvisiace so vstupom nových aktérov na tento trh. Rozmanitosť referenčných a záručných systémov prináša riziko, že sa oslabí koncepcia, princípy, ako aj kritériá spravodlivého obchodu a že sa vytvoria oportunistické hospodárske príležitosti postavené na systémoch záruk, ktoré sú menej nákladné pre osoby platiace za túto koncepciu väčšinou na konci distribučného reťazca a sú zároveň spojené s nižšou mierou angažovanosti pokiaľ ide o podporu rozvojových krajín. Výbor si želá, aby sa využívala medzinárodná certifikácia, ktorú by poskytovali organizácie spravodlivého obchodu (pozri predchádzajúce návrhy týkajúce sa terminológie). Zároveň by sa malo zaručiť vytvorenie úradu nezávislého akreditovaného kontrolóra a samozrejme by mala byť dodržiavaná platná legislatíva v oblasti potravín.
4.2

Zmluva o založení dopravného spoločenstva so západným Balkánom, ku ktorej už prebiehajú rokovania, nahradí súčasné memorandum o porozumení. Cieľom zmluvy je vytvoriť integrovaný trh vo vzťahu k infraštruktúre a pozemným, vnútrozemským vodným a námorným dopravným systémom a službám, ktorý bude úzko prepojený s príslušným vnútorným trhom v Európskej únii. Vznik dopravného spoločenstva by urýchlil integráciu dopravných systémov v rámci regiónu, ale aj integráciu so systémami EÚ. Okrem intenzívnejšieho zbližovania príslušných právnych predpisov vrátane acquis v sociálnej oblasti by dopravné spoločenstvo prispelo aj k tomu, že užívatelia dopravy a občania by pocítili výhody prístupového procesu oveľa rýchlejšie. Dopravné spoločenstvo by tiež dalo prevádzkovateľom a investorom v dopravnom sektore právnu istotu, čím by sa stimulovali a zintenzívnili potrebné investície a hospodársky rozvoj (10).
3.3

To však neznamená, že by na úrovni EÚ bolo možné hovoriť o jednotnej politike a praxi, pokiaľ ide o otázku, akým spôsobom sa organizácie občianskej spoločnosti majú zapojiť do realizácie programov predsedníctiev Rady EÚ. Na národnej úrovni môže byť situácia veľmi odlišná a v zásade závisí od toho, do akej miery je občianska spoločnosť v predsedníckej krajine organizovaná a aktívna a aký má vzťah s vlastnou vládou. V tejto oblasti nemožno považovať partnerské vzťahy za charakteristické.
4.1.2

Výbor ešte raz zdôrazňuje, že tento nástroj participatívnej demokracie musí byť jasne definovaný a musia byť stanovené konkrétne pravidlá jeho fungovania. Napríklad musí byť jasne dané, aké kritériá reprezentatívnosti musia splniť združenia spomínané v tomto odseku na to, aby sa mohli do tohto dialógu zapojiť. Aj v otázke reprezentatívnosti aktérov organizovanej občianskej spoločnosti už výbor poukázal (7) na to, aké je dôležité, aby sa rozlišovalo medzi kvantitatívnou (legitímne zastúpenie väčšiny zainteresovaných) a kvalitatívnou (dôkaz o disponovaní príslušnými odbornými poznatkami) reprezentatívnosťou. Výbor sa domnieva, že združenia, ktoré sa budú zapájať do dialógu, by mali spĺňať kvantitatívne i kvalitatívne kritérium reprezentatívnosti.
6.3

Komisia pripravuje návrh nariadenia o dvojkolesových motorových vozidlách, ktorý by mala predložiť začiatkom roku 2010. Aj keď je potrebné aj naďalej napredovať v oblasti ochrany životného prostredia a bezpečnosti cestnej premávky, vzhľadom na súčasnú hospodársku situáciu je dôležité vyhnúť sa revolučným zmenám a brať do úvahy reálny potenciál tohto sektora a veľkosť jeho hospodárskych subjektov. Pokiaľ ide o nové normy Euro, je potrebné navrhnúť také ciele, ktoré sektor dokáže zrealizovať a ktorých časový plán realizácie bude brať do úvahy požiadavky plánovania, výroby a trhu. V nariadení by bolo treba uprednostniť prístup, ktorý by sektoru umožnil zhodnotiť vlastnú inovačnú kapacitu tým, že by mu zaručil určitú pružnosť, ktorá by brala do úvahy hospodársku situáciu a veľkú rozmanitosť produktov (z hľadiska technických parametrov a trhu), hlavne pokiaľ ide o šírenie moderných brzdných systémov. Zástupcovia priemyselných odvetví už predložili Komisii v tomto zmysle návrhy týkajúce sa životného prostredia a bezpečnosti cestnej premávky.
3.1

Nové riadenie medzinárodných organizácií v akejkoľvek podobe by sa malo opierať o princípy a predpisy OSN. Všetky medzinárodné organizácie môžu mať svoju vlastnú štruktúru riadenia, ich fungovanie by sa však malo zakladať na Charte OSN, základných ľudských právach, ľudskej dôstojnosti a rovnakých právach mužov a žien. Malo by byť založené na spravodlivosti a dodržiavaní medzinárodných zmlúv, a malo by propagovať sociálny pokrok a lepšiu životnú úroveň vo väčšej slobode. Štruktúra nového riadenia medzinárodných organizácií musí propagovať udržateľný rozvoj a sociálne začleňovanie a musí účinne riešiť hlavné svetové problémy.
1.7

V tejto oblasti by bolo potrebné iniciovať a podporovať aktivity zamerané na pozorovanie, posudzovanie a akreditovanie, ako aj šírenie osvedčených postupov. Príprava navzájom zosúladených európskych a národných politických opatrení a nástrojov na vytváranie parkov a rast si vyžaduje prieskum a porovnávacie empirické štúdie. Bolo by potrebné podporiť úsilie zmapovať európske parky TPV a vytvoriť podrobnú databázu. Mohlo by to uľahčiť spoluprácu medzi parkmi vďaka vytvoreniu matrice vzájomných prepojení, ktorá by podporovala vytváranie vzťahov a pomáhala odstrániť regionálne prekážky, ktoré bránia rastu.
j)

Lisabonská zmluva zavádza nové prvky, pretože rozširuje možnosť nadviazať posilnenú spoluprácu na všetky činnosti EÚ s výnimkou oblastí, ktoré patria do výlučnej právomoci EÚ (článok 20 Zmluva o ES) za predpokladu, že sa na nej zúčastní najmenej deväť členských štátov (bez ohľadu na celkový počet členských štátov). Rozhodnutie, ktorým sa povoľuje posilnená spolupráca prijme Rada kvalifikovanou väčšinou na návrh Európskej komisie a po získaní súhlasu Európskeho parlamentu (článok 329 ods. 1 Zmluva o fungovaní EÚ). To by teda mohlo mať vplyv najmä na oblasti vnútorného trhu, trhu s energiou, prisťahovaleckú politiku a civilnú ochranu.
6.8

V každej fáze diskusií a hľadania konsenzuálnych riešení by mala byť na miestnej, regionálnej alebo celoštátnej úrovni určená osoba, sprostredkovateľ pre otázky udržateľného rozvoja, ktorá by mala mať skúsenosti s vedením diskusií a ktorá nebude mať väzby na žiadnu záujmovú skupinu. Na starosti by mala informovanie, motivovanie a nábor ľudí, ktorí by sa chceli zúčastniť na diskusiách. Sprostredkovateľ pre otázky udržateľného rozvoja by mal centrálne zabezpečovať koordináciu všetkých aktivít a zároveň dohliadať na to, aby boli vypočuté všetky názory a aby mali všetci účastníci možnosť zúčastniť sa na debate korektným spôsobom.
5.8

Európsky hospodársky a sociálny výbor odporúča, aby sa k otázke riešenia presunu CO2 pristupovalo obozretne a pragmaticky. V súlade so strategickými záujmami EÚ by sa malo naďalej uplatňovať bezplatné prideľovanie emisných kvót, ktoré je už aj tak vo veľkej miere rozšírené. Cezhraničné prispôsobenie dane nebude možné odôvodniť v rámci WTO, pokiaľ Európska únia bude naďalej presadzovať pridelenie bezplatných emisných kvót – systém EÚ na obchodovanie s emisiami totiž bude možné považovať za daň (a teda upraviť na hraniciach) iba v prípade, ak budú všetky kvóty poskytnuté do dražby. Najlepším riešením by bolo, ak by sa takéto prispôsobenie použilo len dočasne a na obmedzený počet colných položiek, a to na základe preukázaného rizika presunu emisií CO2, a v prípade, že sa bezplatné kvóty vyčerpajú. Pred orgánom pre riešenie sporov WTO možno obhájiť iba presne cielené prispôsobenie zdôvodnené jediným cieľom, ktorým je udržanie zvýšenia teploty do 2 °C, čo je vlastne hlavným prínosom konferencie v Kodani.
2.10

Možno vyjadriť poľutovanie nad tým, že všetky pracovné dokumenty konzultačných platforiem a vyhlásenie verejnej súťaže o podpore viacjazyčnosti sú uverejnené len v jednom jazyku. Odporúčanie č. 1 pre Komisiu: Komisia by mala ísť príkladom a konať efektívne v súlade so stratégiou obhajoby a podpory viacjazyčnosti čo najväčšieho počtu občanov, dodržiavať základné práva účastníkov konzultačných platforiem, ktoré zriadila a ktoré sú zložené zo zástupcov organizácií občianskej spoločnosti a/alebo sociálnych partnerov. Mala by im preto umožniť vyjadrovať sa ústne a o dokumentoch napísaných v ich jazyku alebo v jednom z jazykov EÚ (6), pričom by sa mali využívať aspoň tri alebo štyri pivotné jazyky vrátane prinajmenšom jedného jazyka členského štátu, ktorý sa stal členom v roku 2004 a 2007.
1.5

EHSV pripisuje veľký význam budovaniu silnejšieho partnerstva medzi verejnými a súkromnými poskytovateľmi verejných elektronických služieb zameraného na poskytovanie lepších a účinnejších služieb. Potrebná je väčšia transparentnosť a aktívne zapojenie občanov, pričom by sa mala zachovať zodpovednosť za investície do verejnej infraštruktúry a dohľad nad výkonnosťou. Verejné služby sa často poskytujú na regionálnej a miestnej úrovni, na ktorej by sa mohli MSP a ich združenia zapojiť do partnerstiev s verejným sektorom, či už ako priami poskytovatelia alebo ako konzorcium, ak sú potrebné veľké finančné zdroje alebo rozsiahlejšie odborné znalosti. Funguje to už v niektorých regiónoch vo Francúzsku (Auvergne), v Taliansku (Trentino A.A., Lombardia) a v iných členských štátoch.
3.3

Rozpočtové obmedzenia by mohli vyústiť do obmedzení z hľadiska sociálnych príspevkov a výhod, ako aj systémov sociálneho zabezpečenia a dotácií, čo by malo vážne následky pre najzraniteľnejšie osoby a uškodilo by to aj pokroku, ktorý sa doteraz podarilo dosiahnuť v oblasti znižovania miery chudoby a odstraňovania nerovností, ako aj v oblasti sociálnej súdržnosti.
5.9

EÚ dosiahla pri ekologizácii hospodárstva určitý, no zatiaľ nedostatočný pokrok. Podľa názoru EHSV by nebolo postačujúce, ak by sa EÚ v Riu zasadzovala len za obmedzený pokrok, ktorý dosiahla za posledných 20 rokov a rôzne prvky stratégie Európa 2020 smerujúce k udržateľnému rozvoju. Odporúčame, aby EÚ na dosiahnutie stabilnejšej pozície v roku 2012 vykonala v nasledujúcich 12 mesiacoch tieto kroky: — prehodnotila a zlepšila svoju stratégiu udržateľného rozvoja a zapracovala jej hlavné ciele do plánu realizácie stratégie Európa 2020; — dokončila súčasné úsilie nájsť lepšie ukazovatele pokroku v oblasti udržateľnosti a výslovne ich zahrnula do hlavného monitorovacieho rámca stratégie Európa 2020; — dokončila dlhodobé štúdie o udržateľnej výrobe a spotrebe a začlenila ich do cieľov hlavnej iniciatívy stratégie Európa 2020 na efektívne využívanie zdrojov; — skonsolidovala európske skúsenosti s ekologickými poplatkami a daňovými nástrojmi (vrátane spoplatňovania emisií CO2 a obchodovania s kvótami na tieto emisie) a pripravila návrhy usmernení OSN alebo rámcových dohôd v tejto oblasti; — skonsolidovala európske skúsenosti so sociálnym rozmerom udržateľného rozvoja, vrátane priestoru na vytváranie nových ekologických pracovných miest nahrádzajúcich niektoré miesta, ktoré zanikli počas krízy, a prostriedky na zmenšovanie nerovností. Podobné opatrenia sú potrebné aj na úrovni členských štátov. Keby EÚ dosiahla pokrok v týchto oblastiach, mala by dobré postavenie na to, aby mohla presadzovať celosvetový program ekologického hospodárstva, ktorý obsahuje podobné prvky.
3.15

Organizácia Handicap International vypísala súťaž pre neziskové organizácie, aby do svojich činností zapojili ľudí so zdravotným postihnutím. Tunisko a Jordánsko boli zapojené do rozvojového programu OSN (UNDP). V Jordánsku bola ako partner rozvojového programu UNDP založená organizácia pre ľudí s telesným postihnutím s názvom Al Hussein Society for the Habilitation and Rehabilitation of the Physically Challenged. Cieľom je sprístupniť ľuďom s telesným postihnutím možnosti informačných technológií, a to zriaďovaním počítačových miestností vybavených špeciálnymi počítačovými programami, okrem iného grafickými aplikáciami, a uskutočňovaním školení o výpočtovej technike.
2.3.3

Rozdiely vo výklade z dôvodu neexistencie spoločného usmernenia pre tvrdenia o kozmetických výrobkoch v EÚ nie sú prínosom ani pre spotrebiteľov, pretože tí si nemôžu byť istí tým, čo je adekvátnym významom daného tvrdenia, keď kupujú rovnaký výrobok v rôznych členských štátoch, čo môže viesť medzi spotrebiteľmi k zmätku. Ak nebudú existovať spoločné kritériá napr. pre „prírodné“ výrobky, „bio“ výrobky alebo „organické“ výrobky, spotrebitelia budú pociťovať neistotu, pokiaľ ide o skutočnú kvalitu výrobku. V súčasnom on-line prostredí môžu spotrebitelia tiež ľahko nakupovať bez ohľadu na hranice a rôzne výrobky v rôznych krajinách sú pre nich dostupné len na „vzdialenosť kliknutia“. Ak by zistili, že použitím výrobku proti celulitíde „sa prejavy celulitídy zredukujú len za 10 dní“, a to bez akéhokoľvek ďalšieho vysvetľujúceho dôvetku v jednej krajine, zatiaľ čo v iných krajinách by sa v takomto vysvetlení uvádzalo „s pravidelným cvičením a diétou“, môžu byť zmätení, pokiaľ ide o skutočnú účinnosť daného výrobku. Okrem toho sú spoločné kritériá pre tvrdenia potrebné preto, lebo spotrebitelia by mali mať možnosť porovnať rôzne výrobky rovnakej kategórie (napr. dva druhy krémov na tvár). Aby bolo možné tento cieľ dosiahnuť, spotrebitelia budú musieť mať možnosť na to, aby si overili všetky tvrdenia na základe spoločných kritérií. Iba tvrdenia, ktoré sú jasné a konkrétne a ktoré sú založené na všeobecne uznávaných metódach, umožnia spotrebiteľom porovnať výrobky a na základe potrebných informácií urobiť rozhodnutia, ktoré najlepšie vyhovujú ich potrebám.
4.7.13

Posilniť prístup založený na prevencii a systéme „včasného varovania“, pokiaľ ide o návrhy a/alebo prijatie predpisov v tretích krajinách, ktoré by boli obmedzujúce pri predkladaní ponúk. Tento prístup by umožňoval zistiť potenciálne prekážky už od úvodnej fázy, poukázať na ne na medzinárodnej úrovni a spracovávať ich podľa zdroja so systematickým využívaním postupu oznamovania v rámci dohody o technických prekážkach obchodu.
1.7

Významné rozšírenie nadnárodnej spolupráce, do ktorej by boli zapojené aj univerzity, výskumné strediská a mladí pracovníci s primeraným vzdelaním, je nevyhnutné pre štandardizáciu vývoja, projektovania a výrobu nových vlakov, ktoré môžu premávať po rôznych železniciach s rôznymi signalizačnými sústavami. Toto samo osebe by bolo vzpruhou pre európsky priemysel. Mali by sa presadzovať rôzne opatrenia zamerané na podporu využívania železničnej dopravy s cieľom obmedziť dopravné zápchy a emisie CO2. Ak sa má podnietiť zmena správania, je súčasne nutné zvýšiť kapacitu, príťažlivosť a užívateľskú prístupnosť železničnej dopravy v prostredí spravodlivej hospodárskej súťaže, a to aj vo vzťahu k ostatným druhom dopravy.
4.1.4

V rámci nového partnerstva treba prijať odlišný prístup ku každej krajine, aby sa zohľadnil politický a spoločenský vývoj. Krajiny, ktoré sú viac pokrokové, by mali mať prístup k väčším finančným prostriedkom, a mali by byť schopné zintenzívniť svoju politickú a hospodársku spoluprácu s EÚ. Vzťahy so všetkými krajinami by sa mali opierať o explicitný súbor zásad (demokracia, ochrana základných práv atď.) a špecifické stimuly prepojené s určitými politickými cieľmi (boj proti korupcii, nezávislé súdnictvo, nezávislé informačné médiá atď.). Mali by sa tiež zaviesť osobitné klauzuly, aby sa mohlo primerane znížiť alebo zastaviť financovanie v prípadoch, keď sa neplnia záväzky alebo stanovené lehoty.
7.1

V očakávaní schválenia návrhu nariadenia so spoločnými ustanoveniami o štrukturálnych fondoch (19) pripomíname, že v nariadení o Európskom poľnohospodárskom fonde pre rozvoj vidieka sa zdôrazňuje, že prostriedky tohto fondu musia byť využívané na podporu rovnosti mužov a žien, a sa stanovuje, že organizácie zainteresované na dosiahnutí tohto cieľa musia byť informované a zapájané (20). Nové spoločné nariadenie by sa mohlo posilniť zavedením urýchleného postupu (fast track) pre ženy, ktoré zakladajú inovatívne a udržateľné poľnohospodárske alebo remeselné podniky. To by organizáciám občianskej spoločnosti, ktoré spolupracujú v rámci partnerstva podľa článku 6 uvádzaného predpisu, zabezpečilo väčšiu váhu a zväčšilo ich silu pri predkladaní návrhov.
4.10

EHSV sa zasadzuje za dobre naplánovanú európsku priemyselnú politiku pre odvetvie obrany, a to od navrhovania systémov až po prevádzkovú fázu. Ide o špecifickú priemyselnú politiku, ktorá už zo svojej podstaty predstavuje verejný trh: výskum a vývoj musia byť financované z prostriedkov nad rámec počiatočného kapitálu, a to pre neziskové počiatočné marže a osobitné vládne požiadavky. Je potrebné identifikovať kľúčové európske priemyselné kapacity, ako aj investičné politiky na podporu zvýšenia európskej výroby. Vzhľadom na to, že žiadna krajina nemá dostatočné zdroje na to, aby financovala zbrane „novej generácie“, je potrebné prepojiť národné a európske ciele, ako aj národné a európske zdroje, a to z finančného aj priemyselného hľadiska. Riadenie by sa malo zakladať na spoločných právomociach EÚ a jednotlivých štátov v súlade so schválenou stratégiou Európa 2020. To je tiež účinnou možnosťou zlepšenia koordinácie medzi európskymi inštitúciami a v rámci Komisie, ktorá ešte vždy funguje hlboko pod hranicou svojich možností. V tejto súvislosti by mohla cennú pomoc poskytnúť pracovná skupina, ktorá čoskoro začne fungovať ako platforma (Komisia, EDA, ESVČ) na diskusiu o prioritách, kapacitách a nedostatkoch.
1.1

Organizácia spojených národov zvolala na 20. až 22. júna 2012 do Ria de Janeiro (Brazília) konferenciu o udržateľnom rozvoji. Na druhom zasadnutí prípravného výboru k tejto konferencii boli vyzvané všetky členské štáty, príslušné organizácie pôsobiace v systéme OSN a príslušné zainteresované subjekty, aby do 1. novembra 2011 odovzdali sekretariátu svoje podnety a príspevky. Tie sa zhrnú do súborného textu, ktorý bude slúžiť ako základ pre nultý návrh výsledného dokumentu, ktorý by mal byť predložený v januári 2012.
1.6

Európska komisia a EIB/EIF by mali zabezpečiť, aby boli finančné mechanizmy na úrovni EÚ – vrátane akčného plánu financovania malých a stredných podnikov (MSP) navrhnutého v rámci aktu o jednotnom trhu – dostupné pre družstevné podniky, a spoločne s družstevným bankovým sektorom by mali vynaložiť mimoriadne úsilie na to, aby sa to dosiahlo, a tiež určiť špecifické nástroje. Takisto by sa mala uľahčiť sprostredkovateľská úloha finančných nástrojov EIB pre menšie družstevné banky, a to vďaka zjednodušeniu administratívnych požiadaviek.